ടിപിആര് 10ന് മുകളിലോ? കടുത്ത നിയന്ത്രണം വേണം, കേരളത്തിന് കേന്ദ്രമാര്ഗരേഖ ദില്ലി: രാജ്യത്ത് കുതിച്ചുയരുന്ന കൊവിഡ് കേസുകളുള്ള പത്ത് സംസ്ഥാനങ്ങള്ക്ക് നിയന്ത്രണങ്ങള് ഏര്പ്പെടുത്താന് കര്ശനനിര്ദേശം നല്കി കേന്ദ്രസര്ക്കാര്. കൊവിഡ് കേസുകള് ഇപ്പോഴും നിയന്ത്രണത്തിനപ്പുറം കൂടുന്ന പത്ത് സംസ്ഥാനങ്ങള്ക്കാണ് കേന്ദ്രം നിയന്ത്രണങ്ങള് ഏര്പ്പെടുത്താനുള്ള മാര്ഗരേഖ നല്കിയിരിക്കുന്നത്. നിയന്ത്രണങ്ങള് എങ്ങനെ നടപ്പാക്കണമെന്ന നാലിന മാര്ഗരേഖ ഇന്നലെ ചേര്ന്ന ഉന്നതതല യോഗത്തില് കേന്ദ്ര ആരോഗ്യ സെക്രട്ടറി രാജേഷ് ഭൂഷണ് സംസ്ഥാനങ്ങള്ക്ക് നല്കി. 10 ശതമാനത്തിന് മുകളില് ടെസ്റ്റ് പോസിറ്റിവിറ്റി നിരക്കുള്ള എല്ലാ സംസ്ഥാനങ്ങള്ക്കും കര്ശനനിയന്ത്രണങ്ങള് തിരികെ കൊണ്ടുവരാന് കേന്ദ്രസര്ക്കാര് നിര്ദേശം നല്കി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കേരളം, മഹാരാഷ്ട്ര, കര്ണാടക, തമിഴ് നാട്, ഒഡിഷ, അസം, മിസോറം, മേഘാലയ, ആന്ധ്രാപ്രദേശ്, മണിപ്പൂര് എന്നീ സംസ്ഥാനങ്ങള്ക്കാണ് കേന്ദ്രസര്ക്കാര് കര്ശനനിര്ദേശം നല്കിയിരിക്കുന്നത്. ഈ ഘട്ടം നിര്ണായകമാണെന്നും, ഇവിടെ എന്തെങ്കിലും പിഴവുകള് പറ്റിയാല് സ്ഥിതി ഗുരുതരമാകുമെന്നും കേന്ദ്രസര്ക്കാര് വിലയിരുത്തുന്നു. രാജ്യത്തെ 46 ജില്ലകളില് നിലവില് 10 ശതമാനത്തിന് മുകളില് ടെസ്റ്റ് പൊസിറ്റിവിറ്റി നിരക്കുണ്ട്. 53 ജില്ലകളില് 5 ശതമാനത്തിനും പത്ത് ശതമാനത്തിനും ഇടയിലാണ് ടെസ്റ്റ് പൊസിറ്റിവിറ്റി നിരക്ക്. ഇത് പത്ത് ശതമാനത്തിലേക്ക് എത്തുന്നത് തടയാനാണ് നിയന്ത്രണങ്ങള് കടുപ്പിക്കാന് നിര്ദേശം നല്കുന്നത്. നാലിനമാര്ഗരേഖയാണ് പത്ത് സംസ്ഥാനങ്ങള്ക്കുമായി കേന്ദ്രസര്ക്കാര് നല്കുന്നത്. ഇതില് ആദ്യത്തേത്, 1. കൂടുതല് കേസുകള് റിപ്പോര്ട്ട് ചെയ്യുന്ന സ്ഥലങ്ങളില് കര്ശന കണ്ടെയ്ന്മെന്റ് നടപടികളും നിരീക്ഷണവും തുടരുക. 2. കേസുകള് കൃത്യമായി അടയാളപ്പെടുത്തി കോണ്ടാക്ട് ട്രെയ്സിംഗ് നടത്തുക, കണ്ടെയ്ന്മെന്റ് സോണുകള് കേസുകളുടെ അടിസ്ഥാനത്തില് നടത്തുക. 3. ഗ്രാമീണമേഖലകളില് ആരോഗ്യസംവിധാനം മെച്ചപ്പെട്ടതാക്കുക. ഇത് കുട്ടികള്ക്ക് മികച്ച ചികിത്സ നല്കാനുള്ള തരത്തിലുള്ളതാകണം. 4. ഐസിഎംആര് മാര്ഗരേഖ അനുസരിച്ച് കൃത്യമായി മരണസംഖ്യ റിപ്പോര്ട്ട് ചെയ്യുക. വലിയ ആള്ക്കൂട്ടങ്ങളോ, അനാവശ്യയാത്രകളോ വിലക്കുന്ന തരത്തിലുള്ള നിയന്ത്രണങ്ങള് ശക്തമായി നടപ്പാക്കണമെന്നും കേന്ദ്രസര്ക്കാര് സംസ്ഥാനങ്ങളോട് ആവശ്യപ്പെട്ടിട്ടുണ്ട്. മൂന്നാംതരംഗത്തിന്റെ സൂചനകളോ? കേരളത്തിനും തമിഴ്നാടിനും കേസുകള് കൂടുന്ന സാഹചര്യത്തില് അതീവജാഗ്രതാ നിര്ദേശം നല്കുകയാണ് കേന്ദ്രസര്ക്കാര്. കേസുകള് കൂടുന്ന പത്ത് സംസ്ഥാനങ്ങളിലും 80 ശതമാനം കേസുകളും ഹോം ഐസൊലേഷനിലാണ്. ഈ രോഗികളെ കൃത്യമായി നിരീക്ഷിക്കാന് പ്രാദേശിക തലത്തില് സംവിധാനം വേണം. ആശുപത്രിയിലേക്ക് മാറ്റണമെങ്കില് അവരെ ഉടന് മാറ്റണം കേന്ദ്രം നിര്ദേശം നല്കുന്നു. വാക്സിനേഷന് സജീവമാക്കണം 5 മുതല് 10 ശതമാനം വരെ ടെസ്റ്റ് പൊസിറ്റിവിറ്റ് നിരക്കുള്ള ജില്ലകളില് വാക്സിനേഷന് പരമാവധി കൂട്ടണമെന്ന് കേന്ദ്ര ആരോഗ്യമന്ത്രാലയം നിര്ദേശം നല്കുന്നു. എത്ര വാക്സിന് ഡോസുകള് കിട്ടുന്നോ, അവ അതിന് ആനുപാതികമായി രോഗികള് കൂടിയ പ്രദേശങ്ങളിലേക്ക് എത്തിക്കണമെന്നും കേന്ദ്രനിര്ദേശം. മുതിര്ന്ന പൗരന്മാര്ക്ക് എത്രയും പെട്ടെന്ന് വാക്സിനേഷന് ഉറപ്പാക്കണമെന്നും കേന്ദ്രം ആവര്ത്തിക്കുന്നു. ഈ പ്രായപരിധിയിലുള്ളവരില് 80 ശതമാനമാണ് മരണനിരക്ക്. അതിനാല് മുതിര്ന്ന പൗരന്മാര്ക്ക് ആദ്യപരിഗണന നല്കി വേണം വാക്സിനേഷനെന്നും കേന്ദ്രം നിര്ദേശിക്കുന്നു. ശ്രദ്ധ കേരളം, മഹാരാഷ്ട്ര, വടക്കുകിഴക്കന് സംസ്ഥാനങ്ങളില് കേരളത്തിലെയും മഹാരാഷ്ട്രയിലെയും വടക്കുകിഴക്കന് സംസ്ഥാനങ്ങളിലെയും സ്ഥിതി ആശങ്കാജനകമാണെന്ന് കേന്ദ്രം ചൂണ്ടിക്കാട്ടുന്നു. ദിനംപ്രതി 8000ത്തിലധികം പുതിയ കേസുകളാണ് പുതുതായി റിപ്പോര്ട്ട് ചെയ്യുന്നതെങ്കില് കേരളത്തിലിത് 20,000ത്തില് കൂടുതലാണ്. മിക്ക ദിവസങ്ങളില് രാജ്യത്തെ കൊവിഡ് കണക്കുകളില് ഏതാണ്ട് 50 ശതമാനവും കേരളത്തില് നിന്നാണ്. തമിഴ്നാട്ടിലും കര്ണാടകത്തിലും ചെറിയ വര്ദ്ധനയേ ഉള്ളൂവെങ്കിലും ഈ സംസ്ഥാനങ്ങളോടും നിയന്ത്രണങ്ങള് കടുപ്പിക്കാനാണ് നിര്ദേശം നല്കിയിരിക്കുന്നത്. ഇന്നത്തെ കൊവിഡ് കണക്ക് രാജ്യത്ത് 24 മണിക്കൂറിനിടെ 41,831 പേര്ക്ക് കൊവിഡ്. ടിപിആര് 2.34 ശതമാനമാണ്. രോഗമുക്തി 39,258. ഇതുവരെ 47 കോടി ഡോസ് വാക്സീനാണ് രാജ്യത്ത് വിതരണം ചെയ്തത്. Last Updated Aug 1, 2021, 11:21 AM IST CM Pinarayi Vijayan Corona Virus Variant Coronavirus Covid 19 Covid 19 India Covid 19 Kerala Covid 19 Lockdown India Covid 19 Lockdown Kerala Covid 19 Variant Covid Cases Today Covid Cases Today India Covid Cases Today Kerala Covid Death Today India Covid Death Today Kerala Covid Delta Plus Variant Covid Delta Variant Covid Third Wave Lockdown India Lockdown Kerala Lockdown Relaxations Kerala Pinarayi Vijayan Pinarayi Vijayan Press Meet Unlock India Unlock Kerala അണ്ലോക്ക് ഇന്ത്യ അണ്ലോക്ക് കേരളം ഇന്നത്തെ കൊവിഡ് കേസുകള് ഇന്നത്തെ കൊവിഡ് മരണം കൊറോണ വൈറസ് കൊവിഡ് 19 കൊവിഡ് 19 ഇന്ത്യ കൊവിഡ് 19 കേരളം കൊവിഡ് 19 ജനിതകവകഭേദം കൊവിഡ് മൂന്നാം തരംഗം പിണറായി വിജയന് മുഖ്യമന്ത്രിയുടെ വാര്ത്താസമ്മേളനം ലോക്ക്ഡൗണ് ഇന്ത്യ ലോക്ക്ഡൗണ് ഇളവുകള് കേരളം ലോക്ക്ഡൗണ് കേരളം